Matthaeus Locke
Mathaeus Locke (ca. 1621–Augusto 1677) fuit Anglicus aetatis barocae compositor et theorista musicae.

Biographia
Locke, Exoniae die ignoto natus, in choro Cathedralis Exoniae ab Eduardo Gibbons fratre Rolandi Gibbons edoctus est. Anno aetatis suae duodevicensimo, Nederlandiam profectus est, ubi se eo tempore ad Catholicismum Romanum fortasse traduxit.

Locke et Christophorus Gibbons, filius Rolandi, partituram composuerunt pro Cupid and Death, ludo personato Iacobi Shirley (1653). Partitura huius operis est sola superstes ludi scaenici illius aetatis musica (Caldwell 1999:555). Locke fuit unus ex quinque compositoribus Anglicis qui musicam composuerunt pro The Siege of Rhodes Gulielmi Davenant Equitis (1656), prima opera Anglica saepe appellata. Locke musicam The Cruelty of the Spaniards in Peru (1658) et The History of Sir Francis Drake (1659), posteriorium operarum Davenantianarum, composuit. Musicam pompae processionalis impositionis diadematis regi Carolo II composuit.

Melothesia, Lockianus liber de theoria musicae, anno 1673 prolatus est. Pagina titularis auctorem appellat "Composer in Ordinary to His Majesty, and organist of her Majesty's chapel." Hi monarchae fuerunt rex Carolus II Angliae et uxor, regina Catherina de Braganza. Locke etiam pro compositore musicae ventorum et compositore musicae violinarum fuit. Successor in munere illo fuit Henricus Purcell, quem adulescentem Locke, amicus familiae Purcellianae, probabiliter movit. Anno 1675, musicam Psyche ludi Thomae Shadwell composuit.

Notae

Bibliographia
Baker, Christopher Paul, ed. 2002. Absolutism and the Scientific Revolution, 1600–1720: A Biographical Dictionary. Londinii: Greenwood Press.
Bukofzer, Manfred F. 1948. Music in the Baroque Era: From Monteverdi to Bach. Londinii: J. M Dent & Sons.
Caldwell, John. 1999. The Oxford History of Music: From the Beginnings to c. 1715. Oxoniae: Oxford University Press.
Campbell, Margaret.1995. Henry Purcell: Glory Of His Age. Oxoniae: Oxford University Press. ISBN 0-19-282368-X. 
Harding, Rosamund E. M. 1971. A Thematic Catalogue of the Works of Matthew Locke with a Calendar of the Main Events of his Life. Oxoniae: Alden Press.

Compositores Britanniae
Nobiles Capellae Regalis
Scriptores Angliae
Musicologi Britanniae
Compositores Baroci